
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«30» студзеня 2026 г.
	№ 23
	                           г. Масква




Аб унясенні змяненняў у некаторыя рашэнні Камісіі Мытнага саюза ў дачыненні да цукру-сырцу трысняговага

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктамі 16 і 18 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктамі 7 і 16 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза» дапоўніць падпунктам 7.1.83 наступнага зместу: 
«7.1.83. Цукар-сырэц трысняговы субпазіцый 1701 13 і 1701 14 ТН ЗЭД ЕАЭС, які прызначаны для прамысловай перапрацоўкі ў Рэспубліцы Казахстан і ўвозіцца ў Рэспубліку Казахстан у аб’ёме не большым за 100 тыс. тон.
Тарыфная льгота прадастаўляецца пры наяўнасці дакумента, выдадзенага ўпаўнаважаным органам Рэспублікі Казахстан, які пацвярджае прызначэнне тавару ў адпаведнасці з абзацам першым гэтага падпункта і ўтрымлівае звесткі аб колькасці такога тавару, а таксама аб арганізацыях, якія ажыццяўляюць яго ўвоз, і арганізацыях, якія ажыццяўляюць яго прамысловую перапрацоўку (пры наяўнасці адпаведных звестак).
Тарыфная льгота прадастаўляецца ў дачыненні да тавараў, якія змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам Рэспублікі Казахстан з 1 студзеня 2026 г. па 31 снежня 2026 г. уключна.
Выкарыстанне цукру-сырцу трысняговага, змешчанага пад мытную працэдуру выпуску для ўнутранага спажывання з прымяненнем тарыфнай ільготы, дапускаецца выключна для прамысловай перапрацоўкі на тэрыторыі Рэспублікі Казахстан.
Абмежаванні па карыстанні і (або) распараджэнні цукрам-сырцом трысняговым, змешчаным пад мытную працэдуру выпуску для ўнутранага спажывання з прымяненнем тарыфнай ільготы, дзейнічаюць да моманту яго паступлення на склад арганізацыі, якая ажыццяўляе прамысловую перапрацоўку цукру-сырцу трысняговага, але не больш за 1 год з дня выпуску такога тавару ў адпаведнасці з мытнай працэдурай выпуску для ўнутранага спажывання. Дакументам, які пацвярджае паступленне тавару на склад арганізацыі, з’яўляецца копія акта прыёму або акта прыёму-перадачы такога тавару.
Цукар белы, атрыманы ў выніку прамысловай перапрацоўкі ўвезенага з прымяненнем тарыфнай ільготы цукру-сырцу трысняговага, не падлягае вывазу ў іншыя дзяржавы-члены.».
2. У пункце 15 Парадку прымянення вызвалення ад выплаты мытных пошлін пры ўвозе асобных катэгорый тавараў на адзіную мытную тэрыторыю Мытнага саюза, зацверджанага Рашэннем Камісіі Мытнага саюза ад 15 ліпеня 2011 г. № 728, лічбы «7.1.82» замяніць лічбамі «7.1.83».
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання і распаўсюджваецца на праваадносіны, якія ўзніклі з 1 студзеня 2026 г. 

